Document ID: 31993D0122

ΑΠΟΦΑΣΗ ΤΗΣ ΕΠΙΤΡΟΠΗΣ της 13ης Ιανουαρίου 1993 για τη χορήγηση στην Ιταλική Δημοκρατία μερικής παρέκκλισης όσον αφορά την υποβολή στοιχείων για τις εκφορτώσεις αλιευτικών προϊόντων σύμφωνα με τον κανονισμό (ΕΟΚ) αριθ. 1382/91 του Συμβουλίου (Το κείμενο στην ιταλική γλώσσα είναι το μόνο αυθεντικό)
(93/122/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1382/91 του Συμβουλίου της 21ης Μαΐου 1991 για την υποβολή στοιχείων για τις εκφορτώσεις αλιευτικών προϊόντων (1), και ιδίως το άρθρο 5 παράγραφοι 3 και 4,
Εκτιμώντας:
ότι το υπάρχον πρόγραμμα στατιστικών αλιείας στην Ιταλία πρέπει να τροποποιηθεί ώστε να ανταποκρίνεται πλήρως στις διατάξεις του προαναφερθέντος κανονισμού-
ότι η συλλογή στοιχείων για τις εκφορτώσεις αλιευτικών προϊόντων από περισσότερα των 20 000 αλιευτικών σκαφών στους αναρίθμητους λιμένες και χώρους εκφόρτωσης που υπάρχουν στα 8 000 χιλιόμετρα των ιταλικών ακτών, δημιουργεί ιδιαίτερες δυσκολίες για τη θέσπιση του τροποποιημένου στατιστικού συστήματος-
ότι η Ιταλική Δημοκρατία έχει ζητήσει μερική παρέκκλιση από τις διατάξεις του προαναφερθέντος κανονισμού-
ότι τα μέτρα που προβλέπονται από την παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Στατιστικών,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Κατά παρέκκλιση από το άρθρο 3 παράγραφος 1 του κανονισμού (ΕΟΚ) αριθ. 1382/91, η Ιταλική Δημοκρατία θα υποβάλει στοιχεία για τα είδη που αναφέρονται στο παράρτημα της παρούσας απόφασης.
Άρθρο 2
Η παρέκκλιση που αναφέρεται στο άρθρο 1 χορηγείται για τα στοιχεία που αφορούν την περίοδο που λήγει στις 31 Δεκεμβρίου 1994.
Άρθρο 3
Η απόφαση αυτή απευθύνεται στην Ιταλική Δημοκρατία.
Βρυξέλλες, 13 Ιανουαρίου 1993.

Labels: 12
18
19
6